L'Ajuntament obri el termini d'inscripció per a participar en la Cordà
27/05/2016

# L'Ajuntament obri el termini d'inscripció per a participar en la Cordà

[![Cordà](/images/noticias/recurso/corda-paterna.jpg)](/images/noticias/recurso/corda-paterna.jpg)

27.05.2016

El termini per a presentar les inscripcions estarà obert del 30 de maig al 24 de juny

L'Ajuntament de Paterna, a través de la Regidoria de Tradicions, Cultura i Foc, ha obert el termini d'inscripció per a participar en la pròxima Cordà que tindrà lloc l'últim diumenge d'agost, coincidint amb les Festes Majors.

Les instàncies podran presentar-se a partir de dilluns que ve 30 de maig i fins al 24 de juny per Registre d'entrada en l'Ajuntament i podran arreplegar-se en Gran Teatre Antonio Ferrandis, el Servici d'Atenció al Ciutadà (SIAC) del consistori o descarregar-se [en el següent enllaç](/images/pdf/es/noticias/2016/06/inscripcion-corda.pdf "Descargar inscripción cordà")

Junt amb la sol•licitud degudament omplida, els interessats a participar tant en la Cordà com en el Bouet, hauran de presentar una fotocòpia del DNI i del certificat CRE, en cas d'haver-ho obtingut en un altre municipi.

En el cas que per raons de seguretat se superara el nombre de tiradors de la Cordà, els que no pogueren participar, serien inclosos en el tir del Bouet.